Pitcairn

Pitcairn on Suurbritannia meretagune ala, mille moodustavad Pitcairni saar ning asustamata Hendersoni saar, Oeno atoll ja Ducie atoll Vaikse ookeani lõunaosas.

Territooriumi saared ja atollid on hajutatud mitmesaja kilomeetri pikkusel ookeanil ja nende kogupindala on umbes 47 ruutkilomeetrit. Hendersoni saar moodustab 86% territooriumi maismaast, kuid ainult Pitcairni saar on asustatud. Pitcairnile lähimad asustatud saared on Prantsuse Polüneesiasse kuuluv Mangareva, mis asub 482 km kaugusel läänes, Lihavõttesaar, mis asub 1570 km kaugusel idas ning Tahiti, mis asub 2170 km kaugusel kagus.

2023. aastal elas Pitcairnil ainult 35 inimest.

 Rahvastik 

Saarel elab üheksa peret, kes on mässulise Bounty laeva (aastast 1789) meeskonna ja tahiti naiste järeltulijad.

Saare elanikkond jõudis maksimumi 1936. aastal (250 inimest), seejärel on üha kasvava emigratsiooni tõttu (peamiselt Uus-Meremaale) elanikkond palju vähenenud. 1886. aastal maabus saarel Ameerika vaimulik John Tay, kes levitas seal väga seitsmenda päeva adventistide usku nii edukalt, et sestpeale on saareelanikud olnud adventistid.

 Aasta  Rahvaarv  Aasta  Rahvaarv  Aasta  Rahvaarv  Aasta  Rahvaarv  Aasta  Rahvaarv  Aasta  Rahvaarv 1790 27 1880  112  1970  96  1992  54  2002  48  2012  48 1800 34 1890  136  1975  74  1993  57  2003  59  2013 55 1810 50 1900  136  1980  61  1994  54  2004  65  2014 56 1820 66 1910  140  1985  58  1995  55  2005  632015 – 1830 70 1920  163  1986  68  1996  43  2006  65201649 1840 119 1930  190  1987  59  1997  40  2007  642017 – 1850 146 1936  250  1988  55  1998  66  2008  66201850 1856* 193 1940  163  1989  55  1999  46  2009  67 1859** 16  1950  161  1990  59  2000  51  2010  64 1870 70 1960  126  1991  66  2001  44  2011  67  

 Ajalugu 

Ducie ja Hendersoni saare avastas eurooplaste jaoks portugali meresõitja Pedro Fernandes de Queirós 1606. aastal. Pitcairni saare avastas inglise kapten Philip Carteret 1767. aastal ja nimetas selle saart esimesena märganud meeskonnaliikme Robert Pitcairni järgi. 1790. aastal tulid saarele 9 laeva Bounty mässulist Fletcher Christiani juhtimisel koos 18 tahitilasega, ning põletasid laeva maha. Pärast neid sõitis saartest mööda mitu laeva, kuid esimesena maabusid inimesed alles 1808. aasta veebruaris Ameerika hülgelaevalt Topaz. 1838 sai saarest Suurbritannia asumaa. 1902. aastal annekteeris Suurbritannia Hendersoni, Oeno ja Ducie ning liitis need 1938 halduslikult Pitcairniga.

Viited

 Välislingid 

Pitcairni koduleht

Kategooria:Suurbritannia meretagused alad
Kategooria:Austraalia ja Okeaania maad